31991L0188
L 092/42
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
ДИРЕКТИВА НА КОМИСИЯТА
от 19 март 1991 година
за изменение за пети път на приложението към Директива 79/117/ЕИО на Съвета относно забраната за пускане на пазара и употреба на продукти за растителна защита, съдържащи някои активни вещества
(91/188/ЕИО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Директива 79/117/ЕИО на Съвета от 21 декември 1978 г. относно забраната за пускане на пазара и употреба на продукти за растителна защита, съдържащи някои активни вещества (1), последно изменена с Директива 90/533/ЕИО (2), и по-специално член 6 от нея,
като има предвид, че развитието на научно-техническото познание прави наложителни някои изменения на приложението към Директива 79/117/ЕИО;
като има предвид, че явно е желателно да се заличат останалите временни дерогации от забраните, наложени в директивата, тъй като сега са на разположение по-малко опасни начини на третиране;
като има предвид, че всички държави-членки са информирали Комисията, че не възнамеряват сега или в бъдеще да се ползват от тези дерогации;
като има предвид, че мерките, предвидени в настоящата директива, са в съответствие със становището на Постоянния фитосанитарен комитет,
ПРИЕ НАСТОЯЩАТА ДИРЕКТИВА:
Член 1
В част А от приложението към Директива 79/117/ЕИО „Живачни съединения“ текстът в колона 2 се заличава.
Член 2
Държавите-членки въвеждат в сила законовите, подзаконовите и административните разпоредби, необходими за да се съобразят с настоящата директива, не по-късно от 31 март 1992 г. Те незабавно информират Комисията за това.
Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.
Член 3
Адресати на настоящата директива са държавите-членки.
Съставено в Брюксел на 19 март 1991 година.